Document ID: 32012R0613

KOMISIJOS REGLAMENTAS (ES) Nr. 613/2012
2012 m. liepos 9 d.
kuriuo iš dalies keičiamas Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles, III priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1071/2009, nustatantį bendrąsias profesinės vežimo kelių transportu veiklos sąlygų taisykles ir panaikinantį Tarybos direktyvą 96/26/EB (1), ypač į jo 8 straipsnio 9 dalį,
kadangi:
(1)
Reglamento (EB) Nr. 1071/2009 III priede profesinės kompetencijos pažymėjimo modelio spalva apibūdinta kaip Pantone gelsvai ruda spalva;
(2)
siekiant vienodumo ir užtikrinti vienodą Reglamento (EB) Nr. 1071/2009 aiškinimą bei taikymą, spalvą būtina apibūdinti išsamiau;
(3)
šiame reglamente numatytos priemonės atitinka Reglamento (EB) Nr. 1071/2009 25 straipsnyje nurodyto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1071/2009 III priedo trečioje eilutėje sakinys „Pantone gelsvai rudos spalvos, DIN A4 formato 100 g/m2 ar didesnės masės iš celiuliozės pagamintas popierius“ pakeičiamas taip:
„Gelsvai rudos (Pantone 467) arba kuo panašesnės spalvos, DIN A4 formato 100 g/m2 ar didesnės masės iš celiuliozės pagamintas popierius“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. liepos 9 d.

Labels: 7
8
9